На основу члана 15. став 1. тачка 12. Закона о локалним изборима („Службени гласник РС“, број: 129/07, 34/10 – одлука УС, 54/11, 12/20 и 16/20 – аутентично тумачење), члана 4. Закона о важењу уредаба које Влада уз супотпис председника Републике донела за време ванредног стања и које је Народна скупштина потврдила („Службени гласник РС“, број: 65/20), Градска изборна комисија Лознице на седници одржаној 11. маја 2020. године, донела је

**Р О К О В Н И К**

**О НАСТАВКУ ВРШЕЊА ИЗБОРНИХ РАДЊИ У ПОСТУПКУ СПРОВОЂЕЊА ИЗБОРА ЗА ОДБОРНИКЕ СКУПШТИНЕ ГРАДА ЛОЗНИЦЕ РАСПИСАНИХ ЗА 21. ЈУН 2020. ГОДИНЕ**

1. Рокови за наставак вршења изборних радњи у поступку спровођења избора за одборнике Скупштине града Лознице утврђени су Законом о важењу уредаба које Влада уз супотпис председника Републике донела за време ванредног стања и које је Народна скупштина потврдила („Службени гласник РС“, број: 65/20) и другим прописима који се примењују на изборе одборника у скупштину града.
2. У складу са прописима из тачке 1. овог роковника, рокови су следећи:

|  |  |  |
| --- | --- | --- |
| Редни број: | Радња | Рок |
|  **1. Наставак изборних радњи** |
| 1.1. | Доношење Решења о наставку спровођења изборних радњи у поступку избора за одборнике скупштине града Лознице који су расписани 4. мартa 2020. године | 11. мај 2020.године |
| 1.2. | Доношење Одлуке о измени Одлуке о називу и изгледу образаца за подношење изборних листа кандидата за одборнике скупштине града Лознице, расписаних за 26. април 2020. године | 11. мај 2020.године |
| 1.3. | Доношење Роковника о наставку вршења изборних радњи у поступку спровођења избора за одборнике скупштине града лознице расписаних за 21. јун 2020. године | 11. мај 2020.године |
| **2. Изборне листе** |
| 2.1. | Подношење изборне листе (члан 19. став 1. Закона о локалним изборима) | Најкасније 15 дана пре одржавања избора, односно до 5. јун 2020. у 24,00 часа |
| 2.2. | Проглашење Изборне листе (члан 24. став 1. Закона о локалним изборима) | У року од 24 часа од часа

|  |
| --- |
| пријема изборне листе, ако |
| испуњава услове |

 |
| 2.3. | Повлачење изборне листе (члан 21. став 1. Закона о локалним изборима) | До дана утврђивања збирне изборне листе, односно до 9. јуна 2020. године у 24,00 часа |
| 2.4. | Утврђивање и објављивање збирне изборне листе у „Службеном листу града Лознице“ (члан 26. став 1. и 3. Закона о локалним изборима) | Најкасније 10 дана пре одржавања избора, односно најкасније 10. јуна 2020. године у 24,00 часа |
| 2.5. | Право увида у поднете изборне листе (члан 26. став 4. Закона о локалним изборима) | У року од 48 часова од дана објављивања збирне изборне листе |
| **3. Бирачка места** |
| 3.1. | Одређивање и објављивање бирачких места од стране Републичке изборне комисије (сходно члану 34. став 1. тачка 7. закона о избору народних посланика) | Најкасније 20 дана пре дана избора односно најкасније 31. маја 2020. године у 24,00 часа |
| **4. Јединствени бирачки списак** |
| 4.1. | Излагање бирачког списка за подручје града и обавештавање грађана о томе (члан 14. Закона о јединственом бирачком списку – ЗоЈБС и тачка 10. Упутсtва за спровођење Закона о јединственом бирачком списку) | Од 5. марта 2020. године. |
| 4.2. | Захтев Градској управи за доношење решења o упису у бирачки списак односно о промени у бирачком списку (члан 14. став 1. Закона о јединственом бирачком списку) | До закључења бирачког списка, 5. јуна 2020. године у 24,00 часа |
| 4.3. | Доношење решења о упису или променама у бирачком списку по закључењу бирачког списка од стране Министарства државне управе и локалне самоуправе (члан 10. став 1. и члан 20. став1. Закона о јединственом бирачком списку) | Од закључења бирачког списка до 72 часа пре дана избора (односно од 6 до 17. јуна 2020. године у 24,00 часа) |
| 4.4. | Право увида и подношења захтева за промене у бирачком списку од стране подносиоца изборне листе или лица које он за то овласти (члан 21. Закона о јединственом бирачком списку и тачка 5. Упутства за спровођење Закона о јединственом бирачком списку) | Од проглашења изборне листе |
| 4.5. | Доношење решења о закључењу бирачког списка и утврђивању укупног броја бирача од стране Министарства државне управе и локалне самоуправе (члан 17. став 1. Закона о јединственом бирачком списку) | 15 дана пре дана избора, односно 5. јуна 2020. године у 24,00 часа |
|  4.6. | Објављивање укупног броја бирача у „Службеном листу града Лознице“ | Одмах по добијању решења о закључењу бирачког списка |
| 4.7. | Достављање Градској изборној комисији оверених извода из бирачког списка (сходно члану 19. став 1. Закона о јединственом бирачком списку) | У року од 48 часова од доношења решења о закључењу бирачког списка, односно најкасније 7. јуна 2020. године у 24,00 часа |
| 4.8. | Пријем у Градској изборној комисији решења о променама у бирачком списку по закључењу бирачког списка од стране министарства надлежног за послове управе (сходно члану 20. став 2. Закона о јединственом бирачком списку) | До 48 часова пре дана одржавања избора, односно до 18. јуна 2020. године у 24,00 часа |
| 4.9. | Утврђивање и објављивање у „Службеном листу града Лознице“ коначног броја бирача (сходно члану 20. став 2. Закона о јединственом бирачком списку) | Одмах по истеку рока за пријем решења о променама у бирачком списку по закључењу бирачког списка, до 19. јуна 2020. године |
| **5. Спровођење избора** |
| 5.1. | Достављање обавештења бирачима о дану и времену одржавања избора од стране Градске управе (члан 54. став 1. Закона о избору народних посланика) | Најкасније пет дана пре дана одржавања избора, односно најкасније до 15. јуна 2020. године |
| 5.2. | Предаја изборног материјал бирачким одборима | Најкасније 24 часа пре дана одржавања избора, односно до 19. јуна 2020. године у 24,00 часа |
| 5.3. | „Предизборна тишина“ – забрана изборне пропаганде (члан 5. став 3. Закона о избору народних посланика) | Од 48 часова пре дана избора до затварања бирачких места на дан избора (од 18. јуна 2020. године у 24,00 часа до 21. јуна 2020. године у 24,00 часа) |
|  5.4. | Отварање бирачких места и гласање (члан 56. став 1. Закона о избору народних посланика) | На дан одржавања избора од 07,00 до 20,00 часова |
| **6. Утврђивање и објављивање резултата избора** |
| 6.1. | Утврђивање резултата гласања на бирачком месту и достављање изборног материјала Градској изборној комисијји (члан 38. став 1. Закона о локалним изборима) | Без одлагања, односно у року од осам часова од затварања бирачких места, односно до 22. јуна у 04,00 часа |
| 6.2. | Утврђивање резултата избора од стране Градске изборне комисије (члан 39. став 1. Закона о локалним изборима) | У року од 24 часа од затварања бирачких места, односно до 22. јуна у 20,00 часова |
| 6.3. | Расподела одборничких мандата применом система највећег количника (члан 41. став 4. Закона о локалним изборима) | У року од 24 часа од затварања бирачких места, односно до 22. јуна у 20,00 часова |
| 6.4. | Објављивање резултата избора у градском службеном гласилу (члан 44. Закона о локалним изборима) | У року од 24 часа од затварања бирачких места, односно до 22. јуна 2020. године у 20,00 часова |
| 6.5. | Увид представника подносилаца изборних листа и кандидата за одборнике у изборни материјал у просторијама Градске изборне комисије (члан 32. Закона о локалним изборима) | У року од 5 дана од дана одржавања избора, односно до 26. јуна 2020. године у 24,00 часа |

1. Рокови за вршење изборних радњи: **Заштита изборног права; Додела мандата и издавање уверења о избору за одборника** и **Извештавање Скупштине града** утврђени су Роковником за вршења изборних радњи у поступку спровођења избора за одборнике Скупштине града Лознице расписаних за 26. април 2020. године („Службени лист града Лознице“ бр.8/20).
2. Овај Роковник објавити у „Службеном листу града Лознице“.

**ГРАДСКА ИЗБОРНА КОМИСИЈА ЛОЗНИЦЕ**

**Број: 013-1-22/20**

**Датум: 11. мај 2020. године**

**Л о з н и ц а**

 **П Р Е Д С Е Д Н И К**

 **Слађана Бодирога, дипл. правник**